open-index/open-wikipedia-markdown huggingface dataset:
Rexións do Brasil

As **Rexións do Brasil** son unhas divisións que teñen carácter legal e que foron proposta polo Instituto Brasileiro de Xeografía e Estatística (IBGE) en 1969. O IBGE tomou en consideración aspectos naturais na división do país, como o clima, o relevo, a vexetación e a hidrografía; por esa razón, as rexións tamén son coñecidas como "rexións naturais do Brasil". Hai unha pequena excepción con relación á rexión Sueste, que se creou tendo enconta en parte aspectos humanos (desenvolvemento industrial e urbano).
As rexións brasileiras son:

miniatura|300px|**1** • Centro-Oeste, **2** • Nordeste, **3** • Norte, **4** • Sueste, **5** • Sur

* **Rexión Centro-Oeste** (Região Centro-Oeste) , que se compón dos estados: Goiás, Mato Grosso e Mato Grosso do Sul e do Distrito Federal. Posúe un territorio de 1 604 852&nbsp;km² (18,9% do territorio nacional). A súa poboación é de cerca de 12 millóns de habitantes.
* **Rexión Nordeste** (Região Nordeste), que se compón dos estados: Maranhão, Piauí, Ceará, Rio Grande do Norte, Paraíba, Pernambuco, Alagoas, Sergipe e Baía. Posúe unha área de 1 556 001&nbsp;km² (18,2% do territorio do Brasil), dentro dos cales está localizado o Polígono das secas. A súa poboación é un pouco superior a 50 millóns de persoas.
* **Rexión Norte** (Região Norte), que se compón dos estados: Acre, Amazonas, Roraima, Rondônia, Pará, Amapá e Tocantins. Ten un territorio de 3 851 560&nbsp;km² (45,2% da área brasileira), e unha poboación duns 14 millóns de habitantes – o que fai dela a rexión con menor densidade demográfica.
* **Rexión Sueste** (Região Sudeste), que se compón dos estados: Minas Gerais, Espírito Santo, Río de Xaneiro e São Paulo. Posúe un territorio de 927 286&nbsp;km² (10,6% do territorio nacional). A súa poboación é de cerca de 77 millóns de habitantes.
* **Rexión Sur** (Região Sul), que se compón dos estados: Paraná, Santa Catarina e Rio Grande do Sul. Posúe un territorio de 575 316&nbsp;km² (6,8% do territorio nacional) e a súa poboación é de máis de 26 millóns de persoas.

Os límites das rexións sempre coinciden cos límites de estados, non habendo estados que se espallen por dúas rexións.

A área correspondente ao estado de Tocantins (integrante da rexión Norte), por ter sido orixinaria do desmembrado de Goiás (Centro-Oeste), foi a última alteración na delimitación das rexións brasileiras.

Actualmente, moitos xeógrafos e científicos sociais prefiren a división xeoeconómica proposta por Pedro Pinchas Geiger no 1967, que toma en conta os aspectos naturais e humanos. Esa división consiste de tres rexións e as súas fronteiras non coinciden coas fronteiras estatais, a saber: Amazonia, Centro-Sur e Nordeste.

### Ligazóns externas 
* Xeografía Xeral e do Brasil
Tigre branco

miniatura|250px|Tigre branco no Houston Aquarium.
[miniatura|thumbtime=1|(vídeo) Tigre branco no Zoo de Tobu, en [Prefectura de Saitama|Saitama, Xapón.]]
Os **tigres brancos** son espécimes individuais do tigre ordinario (*Panthera tigris*) cunha condición xenética que case elimina o pigmento na pel normalmente laranxa, aínda as raias negras non se ven afectadas. Isto ocorre cando un tigre herda dúas copias do alelo recesivo para a coloración pálida: nariz rosa, ollos cor azul e pel de cor branca a crema con raias negras, grises ou de cor chocolate (existe outra condición xenética que tamén produce raias pálidas; os tigres deste tipo son chamados «brancaneves»).

## Véxase tamén
Erbo de Abaixo, Palmou, Lalín

**Erbo de Abaixo** é un lugar da parroquia de Palmou, no concello pontevedrés de Lalín, na comarca do Deza. Segundo o Instituto Galego de Estatística, en 2024 tiña 5 habitantes (3 homes e 2 mulleres), o que supón unha diminución con respecto a 2013, cando tiña 14 habitantes.

A efectos estatísticos pertence á parroquia de Sello.

## Historia
Xunto con Corvillón e Regufe pertenceu á antiga parroquia de Erbo.

## Lugares e parroquias
### Lugares da antiga parroquia de Erbo 
### Lugares de Palmou
### Parroquias de Lalín
Festival Internacional de Cinema de Cannes de 2009

O **Festival de Cannes 2009**, sendo a 62 edición do festival efectuase do 13 ao 24 de maio 2009. A presidente do xurado é a actriz francesa Isabelle Huppert .

## Seleccións 
#### Filmes 
* 14 de maio, 	*Fish Tank*, 	Andrea Arnold, Reino Unido
* 14 de maio, 	''Nuit d'ivresse printanière*,	Lou Ye,	República Popular da China
* 15 de maio, 	*Bright Star*, Jane Campion, Nova Zelandia 
* 15 de maio,  	*Soif, ceci est mon sang*, Park Chan-wook, Corea do Sur
* 16 de maio, 	*Un prophète*, Jacques Audiard, 	Francia
* 16 de maio, 	*Taking Woodstock*, Ang Lee, Taiwán
* 17 de maio, 	*Vengeance*, 	Johnnie To, Hong Kong 
* 17 de maio, 	*Kinatay*, Brillante Mendoza, Filipinas
* 18 de maio, 	*Looking for Eric*, 	Ken Loach, 	Reino Unido
* 18 de maio 	*Antichrist*,	Lars von Trier,  Dinamarca
* 19 de maio 	*Les Étreintes brisées* (*Los abrazos rotos*), Pedro Almodóvar 	España
* 19 de maio 	*Vincere* , Marco Bellocchio, Italia
* 20 de maio 	*Les Herbes folles*, 	Alain Resnais,  Francia
* 20 de maio 	*À l'origine*, Xavier Giannoli, Francia
* 21 de maio 	*Inglourious Basterds*, Quentin Tarantino, Estados Unidos de América
* 21 de maio 	*Le Ruban blanc*, Michael Haneke , Austria
* 22 de maio 	*Le Temps qui reste*,	Elia Suleiman, 	 Palestina/Israel 
* 22 de maio 	*Soudain le vide*, Gaspard Noé,  Francia
* 23 de maio 	*Visages*, Tsai Ming-liang ,	Taiwán
* 23 de maio	*Map of the Sounds of Tokyo*,	Isabel Coixet, España

#### Sección *Un Certain Regard* 
#### Fóra de concurso 
#### Curtametraxes 
### Seleccións de directores de cine : Quinzaine des réalisateurs 
### Selección da  *Semaine Internationale de la Critique* 
#### Curtasmetraxes 
#### Filmes fóra do concurso 
## Composición dos xurados oficiais 
### Xurado de longametraxes 
### Xurado da *Cinéfondation* e de curtametraxes 
### Xurado  *Un certain regard* 
### Xurado da cámara de ouro (*Caméra d'or'') 
## Palmarés 2009 
### Lista oficial de premios 
#### Longametraxes 
#### Curtametraxes 
#### Cámara de Ouro 
## Notas 
## Véxase tamén 
### Bibliografía 
*
### Outros artigos 
* Festival Internacional de Cine de Cannes
### Ligazóns externas 
*  Páxina oficial do festival do 2008, tamén esta en inglés.
Filgueira, Filgueira, Lalín

**Filgueira** é un lugar da parroquia de Filgueira, no concello pontevedrés de Lalín, na comarca do Deza. Segundo o INE, no 2008 tiña 18 habitantes (10 homes e 8 mulleres) o que supón un aumento de 2 habitantes con respecto ao ano 2000.

## Toponimia 
O fitónimo galego *Filgueira* (do latín FĬLĬCARIA, derivado de FĬLIX, -ĬCIS) refírese a un lugar abondoso en fentos. A súa orixe dáse entre o século X e XIII.

## Lugares e parroquias 
### Lugares de Filgueira 
### Parroquias de Lalín 
## Notas 
## Véxase tamén 
### Outros artigos 
* Lugares de Lalín
A Ermida, Filgueira, Lalín

**A Ermida** é un lugar da parroquia de Filgueira, no concello pontevedrés de Lalín, na comarca do Deza. Segundo o INE, no 2008 tiña 43 habitantes (18 homes e 25 mulleres) o que supón un aumento de 4 habitantes con respecto ao ano 2000.

## Toponimia
O topónimo deriva do latín , que é unha igrexa pequena, polo xeral lonxe ou fóra dun núcleo de poboación, ou tamén pode facer referencia a un sitio ermo ou sen traballar.

## Lugares e parroquias 
### Lugares de Filgueira 
### Parroquias de Lalín 
## Notas
Cardexía, Filgueira, Lalín

**Cardexía** é un lugar da parroquia de Filgueira, no concello pontevedrés de Lalín, na comarca do Deza. Segundo o INE, no 2009 tiña 28 habitantes o que supón un aumento con respecto ao ano 2000, cando tiña 23 habitantes .

Neste lugar está situado o pazo de Cardexía.

## Lugares e parroquias
### Lugares de Filgueira
### Parroquias de Lalín
Ribas Altas

Como topónimo **Ribas Altas** pode referirse a:

;En Galiza
***Ribas Altas**, parroquia do concello de Monforte de Lemos;
***Ribas Altas**, lugar da parroquia de Filgueira, no concello de Lalín.

## Véxase tamén
### Outros artigos
*
La semana del asesino

***La semana del asesino*** é unha película dramática española de 1972 dirixida por Eloy de la Iglesia e escrita por Eloy de la Iglesia e Antonio Fos. Foi estreada o 22 de abril de 1972 en España.

## Sinopse 
Marcos, un xove traballador dunha sala de despece que vive co seu irmán Esteban nunha chabola que herdaron da súa nai colle un taxi pola noite xunto coa súa moza, Paula. Ten unha discusión co taxista ao que mata dunha pedrada. Tras este crime, vese chamado a matar, un tras outro, durante unha tráxica semana, a tódolos que para el representan unha ameaza.

Unha semana é tempo suficiente para facer dun home normal o máis perigoso, agresivo, e enfermizo asasino. O medo, o temor constante a ser descuberto, é a causa principal pola que se suceden os crimes máis brutais. Un xesto, unha palabra, unha mirada, calquera cousa pode converter un inocente en vítima. Tan só é necesario que se lle crea coñecedor dos feitos. As sucesivas mortes, o cotián terror, o derramado sangue, son as testemuñas permanentes que acurralan, ao fin, a conciencia dun paranoico criminal.

## Personaxes 
* Vicente Parra — Marcos
* Eusebio Poncela — Néstor
* Emma Cohen — Paula
* Charly Bravo — Esteban
* Vicky Lagos — Rosa
* Fernando Sánchez Polack — Señor Ambrosio
* Lola Herrera — Carmen
* Ismael Merlo — Xefe de persoal
* Goyo Lebrero — Taxista

## Ligazóns externas 
* Páxina da película en IMDb
Castro de Abaixo, Lodeiro, Lalín

**Castro de Abaixo** é un lugar da parroquia de Lodeiro, no concello pontevedrés de Lalín, na comarca do Deza. Segundo o INE en 2011 tiña 44 habitantes (24 mulleres e 20 homes), 19 menos ca en 1999.

## Lugares e parroquias 
### Lugares de Lodeiro 
### Parroquias de Lalín
Primeira división española 2008/09

[miniatura|280px|Aliñación do [FC Barcelona, campión de Liga.]]

A tempada **2008/09** da Primeira División de España de fútbol pasa a denominarse **Liga BBVA**. Comezou a fin de semana do 30 e 31 de agosto de 2008 e rematara o domingo 31 de maio de 2009. Houbo un paro de Nadal entre o 21 de decembro e o 4 de xaneiro.

O 16 de maio, coa disputa da 36ª xornada, o Fútbol Club Barcelona proclamouse campión, por décimo novena vez na súa historia. O Real Madrid e o Sevilla FC clasifícanse de modo directo para a Liga de Campións xunto co FC Barcelona, e o Atlético de Madrid, que xogará a rolda previa. Villarreal CF e Valencia CF clasifícanse para a Copa da UEFA, que tamén xogará o Athletic de Bilbao por ser subcampión de Copa. Real Betis, Numancia e Recreativo de Huelva descenden a Segunda división.

O Deportivo da Coruña, único equipo galego nesta tempada, queda 7º, a 4 puntos dos postos de Copa da UEFA.

## Clubs participantes e estadios 
Tomaron parte 20 equipos.
{{Image label begin|image=La-Liga-2008-09.png|width={}|float={}}} 
{{Image label small|x=0.535|y=0.085|scale={}|text=Athletic Bilbao}}
{{Image label small|x=0.46|y=0.35|scale={}|text=Atlético Madrid}}
{{Image label small|x=0.84|y=0.27|scale={}|text=FC Barcelona}}
{{Image label small|x=0.32|y=0.58|scale={}|text=Real Betis}}
{{Image label small|x=0.29|y=0.27|scale={}|text=Real Valladolid}}
{{Image label small|x=0.11|y=0.10|scale={}|text=Deportivo da Coruña}}
{{Image label small|x=0.83|y=0.25|scale={}|text=RCD Espanyol}}
{{Image label small|x=0.48|y=0.37|scale={}|text=Getafe CF}}
{{Image label small|x=0.25|y=0.05|scale={}|text=Sporting de Gijón}}
{{Image label small|x=0.36|y=0.70|scale={}|text=Málaga CF}}
{{Image label small|x=0.82|y=0.38|scale={}|text=RCD Mallorca}}
{{Image label small|x=0.47|y=0.23|scale={}|text=CD Numancia}}
{{Image label small|x=0.60|y=0.16|scale={}|text=CA Osasuna}}
{{Image label small|x=0.41|y=0.07|scale={}|text=Racing de Santander}}
{{Image label small|x=0.47|y=0.33|scale={}|text=Real Madrid}}
{{Image label small|x=0.49|y=0.64|scale={}|text=UD Almería}}
{{Image label small|x=0.10|y=0.64|scale={}|text=Recreativo de Huelva}}
{{Image label small|x=0.31|y=0.605|scale={}|text=Sevilla FC}}
{{Image label small|x=0.69|y=0.43|scale={}|text=Valencia CF}}
{{Image label small|x=0.65|y=0.37|scale={}|text=Villarreal CF}}

## Clasificación 

### Evolución da clasificación 
## Resultados 

## Trofeo Pichichi 
Diego Forlán logrou por segunda vez na súa carreira o trofeo do Diario Marca ao máximo goleador da Primeira División, así como a Bota de Ouro como mellor goleador das ligas europeas.
miniatura|180px|dereita|Forlán marcou doce goles nas últimas oito xornadas

## Trofeo Zamora 
Ademais de ser o equipo máis goleador, o FC Barcelona foi tamén o menos goleado do torneo. O seu gardameta, Víctor Valdés, erixiuse como *Zamora* por segunda vez na súa carreira. Para optar ao premio foi necesario disputar 60 minutos en, como mínimo, 28 partidos. 
[miniatura|200px|dereita|Valdés repetiu como *[Trofeo Zamora|Zamora* catro anos despois]]

## Notas 
## Véxase tamén 
### Ligazóns externas 
* Web oficial da LFP
Manifestación polo galego en maio de 2009

A **manifestación polo galego** acontecida en Compostela o 17 de maio de 2009 foi unha manifestación cívica en prol da lingua galega, de reivindicación dos seus dereitos e en contra da derrogación do decreto do galego no ensino, englobado dentro do Plan Xeral de Normalización Lingüística aprobado por unanimidade en setembro de 2004, e que veu a ser un novo pulo á tarefa normalizadora da lingua do país, conxuntamente coa Lei de normalización lingüística que ampara administrativamente a lingua propia de Galiza, unha lei aprobada tamén por unanimidade en 1983, durante o mandato exercido polo PPdeG no máximo órgano de goberno galego, a Xunta de Galicia.

## Características 
A concentración, convocada pola Mesa pola Normalización Lingüística, contou con máis de 20.000 sinaturas de particulares e máis de 570 asociacións adscritas para esta concentración cívica. Estimase que acudiron á capital galega co gallo da manifestación un total de arredor de 40.000 manifestantes, se ben outras fontes cifran o número total de asistentes en 50.000.

Diversos persoeiros dos máis variados ámbitos de Galiza deron o seu apoio a lingua, entre eles: Manuel Rivas, Carlos Blanco, Marilar Aleixandre, Margarita Ledo, Carlos Callón, Guillerme Vázquez, Antón Reixa, Mercedes Peón ou Francisco Jorquera.

A praza da Quintana compostelá encheuse dúas veces, polo que o discurso dos organizadores tivo que ser lido por partida dobre. Cómpre salientar a presenza no acto de Avelino Pousa Antelo, loitador de vello en prol da lingua galega que, conxuntamente con Teresa Moure, Iolanda Castaño, Nemésio Barxa e Brais Fernández, leu o manifesto, titulado *Manifesto pola convivencia lingüística e a igualdade de dereitos para o galego*, no que foi esixida a "igualdade de dereitos para o galego" e se rexeitou a idea de dar pasos atrás en materia lingüística, o que foi denominado coma "unha volta ao tardofranquismo".

## Galería de imaxes 
## Notas 
## Véxase tamén 
### Outros artigos 
* Historia da lingua galega
* Manifestación polo galego en febreiro de 2015
* Diglosia

### Ligazóns externas 
* A Mesa pola Normalización Lingüística
* Fotografías da manifestación en Compostela o 17 de maio de 2009 en Flickr
* Manifestación histórica en defensa da lingua, noticia en Vieiros
* Galería de fotos de Vieiros da Manifestación en Compostela o 17 de maio de 2009.
Teogonía

A ***Teogonía*** (do grego Θεογονία : *Theogonía*, literalmente *Nacemento dos deuses*) é unha obra poética escrita por Hesíodo, que vén sendo como a Xénese da mitoloxía grega. Discútese se debe datarse no século -VII ou no -VIII.

## Contido 
Nela nárrase a orixe do cosmos e a liñaxe dos deuses da mitoloxía grega, ata entón propagada por medios orais. Escrita en primeira persoa, reflicte o afán de Hesíodo por «pensar» no mundo segundo categorías esenciais. É unha das obras claves da épica grecolatina.

A *Teogonía* serviu para fundamentar o posterior traballo de Hesíodo, *Traballos e días*, máis moralista e deseñado como unha guía práctica para a vida diaria, no cal explica a xustificación divina do traballo, dentro dun marco conceptual no cal o divino é entendido como o fundador da realidade, pero só na medida que a súa presenza e realidade se verifican cada día no acaecer do mundo.

Os relatos da *Teogonía* parecen escritos en resposta á excesiva humanización dos deuses da tradición homérica. A diferenza dos textos homéricos, a *Teogonía* está escrita para ser lida como Verdade, como unha revelación feita ao autor polas Musas do Monte Helicón; historia que forma a primeira parte do texto. 

En 2020 María Teresa Amado Rodríguez traduciu a obra por primeira volta ao galego para Rinoceronte Editora.

## Notas 
## Véxase tamén 
### Bibliografía 
*  
*  
* 

### Outros artigos 
* Hesíodo
* *Traballos e días*

### Ligazóns externas
Zama

**Zama** (座間市, ざまし, *Zama-shi*) é un concello da Prefectura de Kanagawa no Xapón. Está situado ao sur da rexión de Kantō e no centro da prefectura, na parte leste da illa de Honshū. Ten 17,58&nbsp;km² de superficie e unha poboación de 128.313 habitantes (2009). Máis ou menos o 3 por cento do territorio do concello de Zama está ocupado pola base militar de Camp Zama dos Estados Unidos.

## Cidades irmandadas 
*  Smyrna, Tennessee, Estados Unidos.

## Notas
Hiratsuka

**Hiratsuka** (平塚市, ひらつかし, *Hiratsuka-shi*) é un concello xaponés da prefectura de Kanagawa. Está situado ao sur da rexión de Kanto e no centro da prefectura, na parte leste da illa de Honshu. Ten 67,83&nbsp;km² de superficie, unha poboación de 260.123 habitantes (2009) e unha densidade de poboación de 3.830 hab./km².

O concello de Hiratsuka limita cos concellos de Ōiso, Ninomiya, Nakai, Hadano, Isehara, Atsugi, Samukawa e Chigasaki.

## Cidades irmandadas 
*  Takayama (1982).
*  Hanamaki (1984).
*  Lawrence (1990).

## Véxase tamén 
### Outros artigos 
* Lista de concellos do Xapón

### Ligazóns externas 
* Sitio web oficial da cidade de Hiratsuka .
Fujisawa, Kanagawa

**Fujisawa** (藤沢市, ふじさわし, *Fujisawa-shi*) é un concello dunha cidade da prefectura de Kanagawa no Xapón. Está situado ó sur da rexión de Kantō e no centro da prefectura, na parte leste da illa de Honshū. Fujisawa é a cidade importante da área que se chama Shōnan (湘南). Ten 69,51&nbsp;km² de superficie, unha poboación de 405.939 habitantes (2009) e unha densidade de poboación de 5.840 h/km².

O concello de Fujisawa limita cos concellos de Chigasaki, Samukawa, Ebina, Ayase, Yamato, Yokohama e Kamakura.

## Véxase tamén 
### Ligazóns externas 
* Sitio web oficial da cidade de Fujisawa .
* Sitio web oficial da cidade de Fujisawa .
* Sitio web oficial da cidade de Fujisawa .
Península de Iveragh

A **Península de Iveragh** (en inglés *Iveragh Peninsula*; en irlandés *Uíbh Ráthach*) é unha península situada no condado de Kerry (Irlanda), a máis grande do sueste do país. O centro da península está constituído por unha cadea montañosa coñecida como Macgillycuddy's Reeks, na que se atopa o Carrauntoohil, o monte máis alto de Irlanda.
Salmón afumado

miniatura|dereita|Prato de salmón afumado con xamón.
O **salmón afumado** é un xeito de conservación do salmón, que se presenta en forma de grandes filetes. Existen dous tipos segundo o proceso seguido: en frío ou  en quente. A afumadura en frío faise a baixas temperaturas.

Emprégase fecuentemente na cociña escandinava, canadense e na do norte dos Estados Unidos.
Una gota de sangre para morir amando

***Una gota de sangre para morir amando*** é unha película española-francesa de 1973 dirixida por Eloy de la Iglesia, e protagonizada por Sue Lyon, Christopher Mitchum e Jean Sorel. Encadrada no xénero de suspense, foi filmada en Madrid e estreada en 1973 en España.

## Sinopse 
Unha serie de crimes aterroriza á cidade mentres Ana Vernia, enfermiera, atende aos seus doentes no Gran Hospital. Un día, David, un xove delincuente, descobre casualmente que Ana é a autora dos crimes dos que sempre son vítimas xoves con problemas aos que ela cre liberar do seu enfrontamento coa sociedade.

## Personaxes 
* Sue Lyon — Ana Vernia
* Christopher Mitchum — David
* Jean Sorel — Víctor Sender
* Ramón Pons — Toni
* Charly Bravo — Bruno
* Alfredo Alba — Román Mendoza
* Antonio del Real — Mick
* David Carpenter — Phil
* Ramón Fernández Tejela — Nicola
* Fernando Hilbeck — Marido na casa asaltada
* Eduardo Calvo — Rehabilitado
* Fernando Sánchez Polack — Rehabilitado

## Véxase tamén 
### Ligazóns externas 
* Páxina da película en IMDb
Eloy de la Iglesia

**Eloy de la Iglesia**, nado en Zarautz o 1 de xaneiro de 1944 e finado en Madrid o 23 de marzo de 2006, foi un guionista e director de cine vasco.

## Filmografía 
* 2003 - *Los novios búlgaros*
* 2001 - *Calígula*
* 1987 - *La estanquera de Vallecas*
* 1985 - *Otra vuelta de tuerca*
* 1984 - *El pico 2*
* 1983 - *El pico*
* 1982 - *Colegas*
* 1981 - *Navajeros* 
* 1981 - *La mujer del ministro*
* 1980 - *Miedo a salir de noche* 
* 1979 - *El sacerdote*
* 1979 - *El diputado*
* 1977 - *La criatura*
* 1977 - *Los placeres ocultos*
* 1976 - *La otra alcoba*
* 1975 - *Juego de amor prohibido*
* 1973 - *Una gota de sangre para morir amando*
* 1973 - *Nadie oyó gritar* 
* 1972 - *La semana del asesino*
* 1971 - *El techo de cristal*
* 1970 - *Cuadrilátero* 
* 1969 - *Algo amargo en la boca* 
* 1966 - *Fantasía... 3*

## Véxase tamén 
### Ligazóns externas 
* Páxina do director en IMDb
George Westinghouse

**George Westinghouse, Jr**., nado en Nova York o 6 de outubro de 1846 e finado na mesma cidade o 12 de marzo de 1914, foi un inventor estadounidense e o principal responsábel da adopción da corrente alterna para a subministración de enerxía eléctrica nos Estados Unidos, para o cal houbo de vencer a enconada oposición do popular inventor Thomas Edison, partidario da corrente continua, quen chegaría a financiar a invención da cadeira eléctrica como parte deste desacordo. Este fito histórico deu en chamarse a "*guerra das correntes*".
Cristopher Sholes

**Christopher Latham Sholes**, nado en Mooresburg, Pensilvania, o 14 de febreiro de 1819 e finado o 17 de febreiro de 1890, foi un inventor norteamericano.
## Traxectoria 
Débenselle a creación da primeira máquina de escribir comercial así como tamén o teclado QWERTY, en uso nos tempos presentes.
Hiram Stevens Maxim

**Hiram Stevens Maxim**, nado en Sangerville, Maine, o 5 de febreiro de 1840 e finado en Londres o 24 de novembro de 1916, foi un inventor estadounidense.

## Traxectoria
Foi coñecido sobre todo pola invención da metralladora Maxim en 1884, a primeira metralladora portátil e totalmente automática. Tamén realizou algúns intentos de realizar máquinas voantes, pero os seus deseños nunca chegaron a voar. Non obstante, a súa atracción de feira "máquina voante cativa" foi moi popular nas feiras británicas.
Willis Haviland Carrier

**Willis Haviland Carrier**, nado en Angola, estado de Nova York, o 26 de novembro de 1876 e finado na cidade de Nova York o 7 de outubro de 1950, foi un enxeñeiro e inventor estadounidense.

## Traxectoria 
É coñecido por ser quen inventou o aire acondicionado. É considerado en certo modo responsábel do auxe económico do suroeste estadounidense, xa que a súa invención significou que a xente podía moverse nas áreas previamente consideradas inhabitábeis nos meses do verán.
Martin Cooper

**Martin Cooper**, nado en Chicago, Illinois, en 1928, é un enxeñeiro electrónico e inventor estadounidense. É considerado o pai do teléfono móbil. Cooper é o fundador de ArrayComm, unha compañía que traballa na investigación de antena intelixente e a mellora da tecnoloxía sen fíos de redes. Foi o director corporativo de Investigación e Desenvolvemento de Motorola. Recibiu a súa licenciatura en enxeñaría eléctrica do Instituto Tecnolóxico de Illinois en 1950 e recibiu o seu título de mestría da mesma institución en 1957.

## Véxase tamén 
### Outros artigos 
* Teléfono móbil
* Motorola DynaTAC
Whitcomb Judson

**Whitcomb L. Judson**, nado en Chicago o 7 de marzo de 1836 e finado o 7 de decembro de 1909, foi un inventor estadounidense. 
## Traxectoria
Acadou sona coa invención da cremalleira moderna en 1893, o seu invento máis universal. Durante toda a súa vida conseguiu patentes doutro tipo de inventos tales como as cremalleiras, melloras de motores e freos de ferrocarril. Fixo cartos a varrer coa invención da *Cup holder*, unha peza para os motores.
Chelus fimbriatus

miniatura|dereita|Perfil da testa dunha matamata.
A **matamata** (*Chelus fimbriatus*) é unha tartaruga da familia *Chelidae* orixinaria de Suramérica. É a única especie do xénero *Chelus*. A matamata ten unha cuncha marrón ou moura de 45&nbsp;cm de longo. O plastrón é estreito, angosto, recortado pola parte de adiante e marcadamente botado cara a atrás; no macho é cóncavo.

Trátase dunha tartaruga carnívora que se alimenta de peixes e pequenos anfibios. Adoita ter o seu hábitat en auga doce, en augas de pouca profundidade.

## Notas
Cremalleira

miniatura|dereita|Cremalleiras.|200x200px
miniatura|150x150px
A **cremalleira** é un tipo de peche aplicado na industria da confección. Foi inventada en 1893 polo estadounidense Whitcomb Judson. Consiste en dúas tiras de xénero cunha continua repetición de ganchos de unión con certa rixidez xeral, e dun simple aparato de unión. Estes ganchos, ao seren abertos e xuntados de forma contraria, fican unidos xa que non teñen suficiente espazo para se desprazaren debido a que o anterior está unido. O sistema de unión consiste simplemente de dúas cámaras que se xuntan, variando o ángulo para producir a separación dos ganchos. Ao ser aberto, este obriga aos ganchos a entrar da forma correcta na bifurcación para logo unir ambas as dúas fileiras de ganchos. Ao pechalo, fai a inversa xa que aproveita a mesma bifurcación que dada polo ángulo para que os ganchos se separen tal como o faría a auga na bifurcación dun río. Trátase dun mecanismo moi común que serve para permitir a unión de dous téxtiles por vontade do usuario doadamente.

## Notas
Caneiro do Piago

miniatura|dereita|Unha bañista no Miño, á altura do caneiro do Piago.

O **caneiro do Piago** é un caneiro situado no leito do río Miño, á altura da parroquia de Robra, no concello de Outeiro de Rei, na provincia de Lugo, que conta cunha fervenza artificial de máis de 50 metros de largura que xorde da unión do río Ladra co propio Miño. Trátase dunha zona moi próxima á cidade de Lugo, polo que adoita ser visitado nos meses de verán, máis aínda cando existen unha serie de rochas espalladas a rentes do caneiro que serven de zona fluvial.

## Véxase tamén 
### Outros artigos 
* Río Miño
* Caneiro

### Ligazóns externas 
* Imaxes do caneiro do Piago, vídeo en Youtube.
Ubaldo Pasarón

**Ubaldo Pasarón Lastra**, nado en Ribadeo o 16 de agosto de 1827 e finado en Santo Domingo de Guzmán o 21 de marzo de 1864, foi un militar, inventor e escritor en lingua castelá de orixe galega.

## Traxectoria 
Irmán de Ramón Pasarón Lastra. Foi Capitán do exército español, co que foi destinado a Hispanoamérica. Escribiu dende moi novo poesía, teatro e diversos textos verbo da milicia. Foi colaborador de varios xornais madrileños. Publicou *Poesías y leyendas* (1850) e *Instrución castrametaria o breve método para acampar la Infantería en yermos y despoblados* (1861).

Como inventor, ideou un globo dirixíbel de rumbo fixo co que sería posible dar a volta ao mundo, a unha altura dunha legua e en 11 días. Ideouno estando na Habana e sendo capitán de infantaría, e fíxoo público nun artigo na *Gaceta de La Habana* dos días 24 e 29 de abril de 1862, e pouco despois mediante un folleto publicado na devandita cidade e reeditado ese mesmo ano, moi ampliado e corrixido, baixo o título *Pilotage Aereonáutico*.

## Notas 
## Véxase tamén 
### Bibliografía 
* 
* 
* 

### Ligazóns externas 
* 
*
El diputado

***El diputado*** é unha película dramática española de 1978 dirixida por Eloy de la Iglesia e protagonizada por José Sacristán. Foi filmada en Madrid e estreada o 20 de outubro de 1978 en España.

Na súa trama mistúrase a problemática da homosexualidade da época e a turbulenta vida política na España da transición á democracia.

## Sinopse 
Roberto Orbea é un deputado dun partido de esquerdas nas primeiras eleccións democráticas da transición, que vai ser elixido secretario xeral do seu partido ao día seguinte, e nárranos a súa vida antes de que se desate un escándalo.

Cóntanos como viviu á súa homosexualidade desde os 15 anos, de forma furtiva e reprimida, mentres iniciaba a súa militancia política nos seus tempos de estudante e posteriormente como avogado na época franquista. Casa cunha compañeira de partido, á que non oculta os seus pasados contactos homosexuais, crendo que así se afastaría dunha forma de vida que considera sórdida e marxinal. É detido polo seu activismo político e encarcerado no último período da ditadura.

No cárcere coñece a Nes, un chapero co que mantén relacións sexuais mentres están en presidio e que cando saen dedicarase a presentarlle a outros mozos para citas sexuais clandestinas a cambio de diñeiro. Pouco despois Nes é recrutado por un grupo de ultradereita que contrataba a delincuentes para provocar disturbios e amedrentar á oposición de esquerdas co obxectivo de conseguir a involución.

Unha vez elixido como deputado, Orbea destácase por encabezar unha iniciativa parlamentaria para acabar co terrorismo de tódolos signos, o que lle pon no punto de mira do grupo de ultradereita. Fan un plan para arruinar a súa carreira por medio de Nes. Este preséntalle a un fermoso delincuente menor de idade, Juanito, ao que ofrecerán un millón de pesetas por seducir e facilitarlles fotos comprometedoras co deputado.

Roberto namórase completamente de Juanito e establecen unha relación duradeira, lonxe dos fugaces encontros que levou ata entón, e grazas a el empeza a asumir a súa condición sexual. Integra ao raparigo totalmente na súa vida, ata llo presenta á súa muller. Pola súa banda o mozo tamén se encariña e identifica co deputado e termina confesándolle os plans da organización fascista, para decidiren xuntos seguirlles o xogo para atrapalos. Pero se produce un tráxico desenlace cando o grupo sospeita do mozo e mátano a tiros no apartamento de Orbea, deixando alí o cadáver para comprometer ao deputado.

## Personaxes 
* José Sacristán — Roberto Orbea.
* María Luisa San José — Carmen.
* Ángel Pardo — Nes.
* José Luis Alonso — Juanito.
* Agustín González — Carrés.
* Enrique Vivó — Sr. Moreno Pastrana.
* Queta Claver — Nai de Juanito.

## Véxase tamén 
### Ligazóns externas 
* Páxina da película en IMDb
Mooka

**Mooka** (真岡市, もおかし, *Mooka-shi*) é un concello da prefectura de Tochigi no Xapón. Está situado ao norte da rexión de Kantō e ao sueste da prefectura, na parte leste da illa de Honshū. Ten 167,21&nbsp;km² de superficie, unha poboación de 82.997 habitantes (2009) e unha densidade de poboación de 496 h/km².

O concello de Mooka limita cos concellos de Oyama, Shimotsuke, Kaminokawa, Utsunomiya, Haga, Ichikai, Mashiko (que son da prefectura de Tochigi); de Sakuragawa e Chikusei (que son da prefectura de Ibaraki).

## Véxase tamén 
### Ligazóns externas 
* Sitio web oficial da cidade de Mooka .
Shimotsuke

**Shimotsuke** (下野市, しもつけし, *Shimotsuke-shi*) é un concello da prefectura de Tochigi no Xapón. Está situado ao norte da rexión de Kantō e ao sur da prefectura, na parte leste da illa de Honshū. Ten 74,58&nbsp;km² de superficie,  unha poboación de 59.219 habitantes (2009) e unha densidade de poboación de 794 h/km².

A cidade de Shimotsuke foi fundada após a fusión de dous concellos de vilas do distrito de Shimotsuga (*Kokubunnji* e *Ishibashi*) e un concello do distrito de Kawachi (*Minamikawachi*) no ano 2006.

O concello de Shimotsuke limita cos concellos de Mibu, Tochigi, Oyama, Mooka e Utsunomiya.

## Véxase tamén 
### Ligazóns externas 
* Sitio web oficial da cidade de Shimotsuke .
Miyazaki

**Miyazaki** (宮崎市, みやざきし, *Miyazaki-shi*) é un concello e cidade da prefectura de Miyazaki no Xapón, e capital da súa prefectura. Está situado na parte leste da rexión de Kyūshū e ao sueste da prefectura, na illa de Kyūshū. Ten 644,61&nbsp;km² de superficie, unha poboación de 398.068 habitantes (2010) e unha densidade de poboación de 618 h/km².

O concello de Miyazaki limita cos concellos de Kiyotake, Nichinan, Mimata, Miyakonojō, Nojiri, Aya, Kunitomi, Saito e Shintomi.

## Historia 
* 1 de abril de 1924 - A cidade de Miyazaki foi fundada pola fusión de dous concellos de vilas e un concello de aldea.

## Universidades 
* Universidade de Miyazaki (宮崎大学).
* Universidade municipal de Miyazaki (宮崎公立大学).
* Universidade prefectural de Miyazaki de Enfermería (宮崎県立看護大学).

## Transporte 
* Aeroporto de Miyazaki (宮崎空港) - O aeroporto de Miyazaki sitúase 5&nbsp;km do centro da cidade, e hai servizo de tren.
** Aeroliñas e destinos 
*** Japan Airlines (日本航空, JAL) - Tokyo-Haneda, Ōsaka-Itami, Fukuoka.
*** All Nippon Airways (全日空, ANA) - Tokyo-Haneda, Ōsaka-Itami, Nagoya-Chūbu.
*** Japan Air Commuter (日本エアコミューター, JAC) - Ōsaka-Itami, Hiroshima Nishi, Fukuoka.
*** Skynet Asia Airways (スカイネットアジア航空, SNA) - Tokyo-Haneda, Naha.
*** Asiana Airlines (アシアナ航空, OZ) - Seúl-Inchon (Corea do Sur).
*** China Airlines (中華航空, CI) - Taipei (Taiwán).

## Cidades irmandadas 
*  Kashihara, prefectura de Nara, Xapón (1966).
*  Virginia Beach, Virxinia, Estados Unidos (1992).

## Véxase tamén 
### Outros artigos 
* Lista de concellos do Xapón

### Ligazóns externas 
* Sitio web oficial da cidade de Miyazaki .
* Sitio web oficial da cidade de Miyazaki .
Espérame

***Espérame*** é unha novela de Xosé Antonio Perozo sacada ao prelo en marzo de 2006.

Na cuberta aparece representando á protagonista do libro a actriz Dorotea Bárcena.

## Argumento 
O libro relata a vida dunha cabareteira, Lola, que saíu dunha aldea de Santiago chamada Couzadoiro e que se converteu nunha muller moi desexada no seu tempo de xuventude, no final do franquismo. Así, ao final, instalada en Santiago de Compostela, propietaria da sala Tolouse Lautrec, conta as súas desavinzas e éxitos cos homes dos que se rodeou, dos que sacou ganancias nalgunhas ocasións, e dos que lle intentaron facer mal noutras.

## Véxase tamén 
### Ligazóns externas 
* Ficha na páxina da editorial.
A Nosa Señora da Xunqueira

dereita|miniatura|Fachada principal da igrexa da parroquia

**A Nosa Señora da Xunqueira**, popularmente coñecida como **A Xunqueira**, é unha parroquia eclesiástica do municipio de Vilagarcía de Arousa.

## Historia
A parroquia ten a súa orixe no barrio da Lomba, no marco do crecemento da cidade de Vilagarcía de Arousa cara ao sur. O río do Con era o linde entre a parroquia do Divino Salvador de Sobradelo e a de Santa Baia de Arealonga. Xunto aos bloques de vivendas, nos que vivían preto de 3000 persoas, había servizos públicos como centros de ensino e instalacións deportivas.

A comunidade comezou a organizarse cara a 1970, e desde 1972 organizouse a Pascua Xoven de Arousa. En 1979, sendo Ángel Suquía o arcebispo de Santiago de Compostela, creouse a parroquia de forma oficial.

## Templo
O criterio do proxecto de edificio foi darlle carácter relixioso a unha composición de locais para formar unha unidade de conxunto, reflexo dunha casa familiar en cuxo centro se ofrece un espazo amplo para a celebración. O máis rechamante do interior é a pintura e representación que creou o artista Urbano Lugrís Vadillo no presbiterio, onde se desenvolve un simbolismo da redención coa cruz no centro, de madeiras dunha batea, recollidas na beira do mar. Outro aspecto de eficacia funcional é a iluminación que ten tamén a súa simboloxía. O baptisterio atópase arredor dunha columna, que é á vez unha fonte decorada tamén por Lugrís Vadillo, á que se entra por unha porta que dá acceso tamén á capela do Santísimo, da misa diaria e da reconciliación (porta para os discapacitados). O sagrario está situado nun tronco de carballo, e a imaxe da Virxe María está colocada sobre un tronco. Esta imaxe é obra de Castor Lata e ten na súa man esquerda un ramo de xuncos e á beira o neno Xesús, que porta un instrumento musical, unha pequena arpa; todo isto alude a unha comunidade que crece unida como os xuncos e que celebra a fe con aire festivo.

## Notas
## Véxase tamén
### Bibliografía
*

### Ligazóns externas
*Web da Parroquia A Nosa Señora da Xunqueira
Corpo

Con respecto aos seres vivos, un **corpo** é o material físico íntegro dun individuo. O termo "corpo" a miúdo é utilizado en relación coa aparencia, cuestións de saúde e mais a morte. O estudo dos traballos do corpo é a fisioloxía.

## Corpo humano 
O corpo humano adoita consistir nunha cabeza, un pescozo, un torso, dous brazos e dous pernas, así como numerosos órganos internos agrupados en distintos sistemas, como o respiratorio, circulatorio e outro nervioso central.

### Variacións 
Un corpo morto dun ser humano é referido como un cadáver ou os restos mortais. O estudo da estrutura do corpo é chamado anatomía.

## Limitacións 
En certos contextos, unha parte superficial do corpo, como o cabelo, pode non ser considerado parte del, incluso cando se atopa suxeito. O mesmo é aplicable ás substancias excretables, coma as feces. Deste xeito, consideraríase que unha planta no posúe corpo algún malia estar formado por células.

## Antónimos 
Segundo as opinións que saen da dicotomía mente-corpo, o corpo é considerado no comportamento e, polo tanto, considérase como pouco valorado e trivial. Por outra banda, moitos filósofos modernos da mente manteñen que a mente é algo que vai separado do corpo.

## Notas
Stephen Hales

**Stephen Hales**, nado en Kent (Inglaterra) o 17 de setembro de 1677 e finado en Teddington o 4 de xaneiro de 1761, foi un fisiólogo, químico e inventor de orixe británica. Hales estudou o papel do aire e a auga no mantemento da vida animal e vexetal. Deu os primeiros rexistros do movemento da auga nas plantas e demostrou que as plantas absorben aire. Descubriu os perigos de respirar aire viciado e inventou un ventilador que melloraba os índices de supervivencia dos traballadores de barcos, hospitais e prisións. Tamén se lle adxudican avances nos sistemas de recolección de gases.

## Véxase tamén
George Graham

**George Graham**, nado en 1673 en Cumberland (Inglaterra) e finado en Londres o 16 de novembro de 1751, foi un reloxeiro e inventor británico membro da British Royal Society. Foi un estreito colaborador do influente reloxeiro Thomas Tompion. A Graham foi atribuído o invento de varias melloras no reloxo de péndulo, inventando o péndulo de mercurio.

* Claus Bernet: Graham, George (1673-1751), in: Biographisch-bibliographisches Kirchenlexikon, 31, 2010, 514-517.
Nobeoka

**Nobeoka** (延岡市, のべおかし, *Nobeoka-shi*) é un concello xaponés da prefectura de Miyazaki. Está situado ao leste da rexión de Kyūshū e ao norte da prefectura, na illa de Kyūshū. Ten 867,99&nbsp;km² de superficie, unha poboación de 130.712 habitantes (2009) e unha densidade de poboación de 151 hab./km².

O concello de Nobeoka limita cos concellos de Hinokage, Misato, Kadogawa (que son da prefectura de Miyazaki); e Saiki (este último é da prefectura de Ōita).

## Cidades irmandadas 
*  Medford, Massachusetts (1980)
*  Iwaki, prefectura de Fukushima (1997)
*  Sakai, prefectura de Fukui (2006)
Zobra, Zobra, Lalín

**Zobra** é un lugar da parroquia de Zobra, no concello pontevedrés de Lalín, na comarca do Deza. Segundo o INE, no 2008 tiña 70 habitantes (35 homes e 35 mulleres), o que supón unha diminución de 22 habitantes con respecto ao ano 2000.

## Lugares e parroquias
### Lugares de Zobra
### Parroquias de Lalín
A Portela, Tabagón, O Rosal

**A Portela** é un lugar da parroquia de San Xoán de Tabagón, no concello pontevedrés do Rosal, na comarca do Baixo Miño. Segundo o IGE, en 2022 tiña 62 habitantes (27 homes e 35 mulleres).

Neste lugar atópase o cruceiro dos Maios.

## Lugares e parroquias 
### Lugares de Tabagón 
### Parroquias do Rosal 
## Notas 
## Véxase tamén 
### Outros artigos 
* Lugares do Rosal
Cereceda de la Sierra

**Cereceda de la Sierra** é un municipio castelán-leonés, pertencente á provincia de Salamanca. En 2010 contaba cunha poboación de 101 habitantes, 48 homes e 53 mulleres, nunha superficie de 15,48&nbsp;km². A súa altitude é de 981 m sobre o nivel do mar.
## Véxase tamén
### Outros artigos
*Lista de concellos de Salamanca
Nanao

**Nanao** (七尾市, ななおし, *Nanao-shi*) é un concello da prefectura de Ishikawa no Xapón. Está situado ó nordés da prefectura, na península de Noto, na parte de Hokuriku na rexión de Chūbu e no centro da illa de Honshū. A súa superficie é de 318,01&nbsp;km², a poboación é de 58.978 habitantes (2009) e ten unha densidade de poboación de 185 h/km².

O concello de Nanao limita cos concellos de Anamizu, Shika, Nakanoto (que son da prefectura de Ishikawa); e Himi (este último é da prefectura de Toyama).

## Cidades irmandadas 
*  Jinzhou, Dalian, Liaoning, China
*  Gimcheon, Gyeongsang do Norte, Corea do Sur
*  Bratsk, Óblast de Irkutsk, Rusia
*  Monterey (California, Estados Unidos)
*  Morgantown, Kentucky, Estados Unidos

## Véxase tamén 
### Ligazóns externas 
* Sitio web oficial da cidade de Nanao .
Nomi

**Nomi** (能美市, のみし, *Nomi-shi*) é un concello da prefectura de Ishikawa no Xapón. Está situado ó sur da prefectura, na área da provincia histórica de Kaga, e ó norte da rexión de Chūbu e na rexión de Hokuriku, no centro da illa de Honshū. A súa superficie é de 83,85&nbsp;km², a poboación é de 48.340 habitantes (2009) e ten unha densidade de poboación de 577 h/km².

Nomi limita cos concellos de Komatsu, Hakusan e Kawakita.

## Historia 
A cidade de Nomi foi fundada pola fusión de 3 concellos de vilas do distrito de Nomi (*Neagari*, *Terai* e *Tatsunokuchi*) no ano 2005.

## Véxase tamén 
### Ligazóns externas 
* Sitio web oficial da cidade de Nomi .
Chōshi

**Chōshi** (銚子市, ちょうしし, *Chōshi-shi*) é un concello da prefectura de Chiba no Xapón. Está situado ao leste da rexión de Kantō e ao extremo leste da prefectura, na parte leste da illa de Honshū. A súa superficie é de 83,91&nbsp;km² a poboación é de 70.670 habitantes (2009) e ten unha densidade de poboación de 842 h/km².

O concello de Chōshi limita cos concellos de Tōnoshō, Asahi (que son da prefectura de Chiba); e Kamisu (este último é da prefectura de Ibaraki).

## Cidades irmandadas 
*  Coos Bay, Oregón, Estados Unidos (1983).
*  Legazpi, Albay, Filipinas (1985).

## Véxase tamén 
### Outros artigos 
* Lista de concellos do Xapón

### Ligazóns externas 
* Sitio web oficial da cidade de Chōshi .
* Sitio web oficial da cidade de Chōshi  .
Acevedo

Como topónimo **Acevedo** pode referirse a:

;En Galiza
***Acevedo do Río**, parroquia do concello de Celanova;
***Acevedo**, lugar da parroquia de Baíste, no concello de Avión;
***Acevedo**, lugar da parroquia de Rabal, no concello de Chandrexa de Queixa;
***Acevedo**, lugar da parroquia de Vieiro, no concello da Fonsagrada;
***Acevedo**, lugar da parroquia de Vilafiz, no concello de Friol;
***Acevedo**, lugar da parroquia de Zobra, no concello de Lalín;
***Acevedo**, lugar da parroquia de Vilarpandín, no concello de Navia de Suarna;
***Acevedo**, lugar da parroquia de Santo Estevo de Ribas de Sil, no concello de Nogueira de Ramuín;
***Acevedo**, lugar da parroquia de Loureza, no concello de Oia;
***Acevedo**, lugar da parroquia de Castro de Rei de Lemos, no concello de Paradela;
***Acevedo**, lugar da parroquia de Ponte Sampaio, no concello de Pontevedra;
***Acevedo**, lugar da parroquia de Bagude, no concello de Portomarín;
***Acevedo**, lugar da parroquia de Ove, no concello de Ribadeo;
***Acevedo**, lugar da parroquia de San Xurxo de Piquín, no concello de Ribeira de Piquín;
***Acevedo**, lugar da parroquia de Xunqueira de Ambía, no concello de Xunqueira de Ambía.

;En Colombia
***Acevedo**, concello do departamento de Huila.

## Véxase tamén
### Outros artigos
Funabashi

**Funabashi** (船橋市, ふなばしし, *Funabashi-shi*) é un concello xaponés da prefectura de Chiba. Está situado no centro da rexión de Kanto e ao oeste da prefectura, na zona da provincia histórica de Shimōsa, na parte leste da illa de Honshu. A súa superficie é de 85,64&nbsp;km², a poboación é de 595.820 habitantes (2009) e ten unha densidade de poboación de 6.960 hab./km².

O concello de Funabashi limita cos concellos de Ichikawa, Kamagaya, Shiroi, Yachiyo e Narashino.

## Cidades irmandadas 
*  Hayward (1986).
*  Odense (1989).

## Véxase tamén 
* Lista de concellos do Xapón

### Ligazóns externas 
* Sitio web oficial da cidade de Funabashi  .
Urayasu

**Urayasu** (浦安市, うらやすし, *Urayasu-shi*) é un concello xaponés da prefectura de Chiba. Está situado no centro da rexión de Kanto e ao oeste da prefectura, na parte leste da illa de Honshu. A súa superficie é de 17,29&nbsp;km², a poboación é de 163.409 habitantes (2009) e ten unha densidade de poboación de 9.450 hab./km².

O concello de Urayasu limita co concello de Ichikawa (que é da prefectura de Chiba); e co barrio de Edogawa (que é da prefectura de Tokyo).

## Turismo 
* Tokio Disney Resort.

## Cidades irmandadas 
*  Orlando (1989).

## Véxase tamén 
### Ligazóns externas 
* Sitio web oficial da cidade de Urayasu  .
Anticapitalistas

**Anticapitalistas** é unha organización política que funciona como confederación no eido de España. Fundada en 1995 co nome de *Espacio Alternativo*, en febreiro de 2009 inscribiuse formalmente no rexistro de partidos políticos do Ministerio de Interior como *Izquierda Anticapitalista*, presentándose a varias citas electorais. En xaneiro de 2015 transformouse en asociación para integrarse no partido político Podemos, adoptando o nome actual.

O 21 de febreiro, discrepancias internas na organización sobre a estratexia política e a orientación definida con respecto a Podemos culminaron na expulsión da asociación dos militantes de Almería e Granada e gran parte dos de Málaga. Posteriormente estes colectivos, xunto a outros militantes que abandonaron Anticapitalistas, formaron a organización política "Izquierda Anticapitalista Revolucionaria" (IZAR).

## Notas 
## Véxase tamén 
### Ligazóns externas 
* Páxina oficial
Ayase

**Ayase** (綾瀬市, あやせし, *Ayase-shi*)  é un concello da prefectura de Kanagawa no Xapón. Está situado ó sur da rexión de Kantō e no centro da prefectura, na parte leste da illa de Honshū. Ten 22,28&nbsp;km² de superficie, unha poboación de 82.548 habitantes (2009) e unha densidade de poboación de 3.710 h/km².

O concello de Ayase limita cos concellos de Ebina, Fujisawa e Yamato.

Máis ou menos o 18 por cento do territorio do concello de Ayase está ocupado pola base militar de Atsugi dos Estados Unidos.

## Véxase tamén 
### Ligazóns externas 
* Sitio web oficial da cidade de Ayase .